open-index/open-wikipedia-markdown huggingface dataset:
Bandeira de Paraguai

A **bandeira de Paraguai** (en ) foi adoptada en 1842. O emblema e as proporcións variaron ó longo do tempo. A actual presenta tres franxas horizontais de igual anchura coas cores vermello, branco e azul. Tivo a súa creación oficial no Congreso Xeral Extraordinario do Parlamento nacional, o 25 de novembro de 1842. No anverso, a bandeira leva un escudo coa imaxe dun león acompañado dun gorro frixio e a inscrición «Paz e Xustiza»; no reverso presenta outro escudo, con dúas ramas de palma e olivo que se curvan en forma de coroa, rodeando a unha estrela.

## Outras bandeiras 

Ficheiro:Flag of Paraguay (1811).svg|Bandeira realista ata 1811.
Ficheiro:Flag of Paraguay 1811.svg|Primeira bandeira utilizada dende o 15 de maio ó 16 de xuño de 1811 (Utilizada intermitentemente durante o goberno de José Gaspar Rodríguez de Francia).
Ficheiro:Flag of Paraguay (1811-1812).svg|Bandeira instaurada polo Congreso do 17 de agosto de 1811.
Ficheiro:Flag of Paraguay 1812 to 1826.svg|Bandeira instaurada polo Congreso do 30 de setembro de 1811.
Ficheiro:Flag of Paraguay (1812).svg|Bandeira de Paraguai en 1812.
Ficheiro:Flag of Paraguay (1813).svg|Bandeira de Paraguai en 1813.
Ficheiro:Flag of Paraguay (1813-1840).svg|Bandeira de Paraguai de 1813 a 1840.
Ficheiro:Flag of Paraguay 1842.svg|Bandeira de Paraguai de 1842 a 1954.
Ficheiro:Flag of Paraguay 1954.svg|Bandeira de Paraguai en 1954 ata 1988.
Ficheiro:Flag of Paraguay 1988.svg|Bandeira dende 1988 ata 1990.
Ficheiro:Procedimiento para doblar la bandera paraguaya.png|Procedemento de dobrado da bandeira nacional.

### Bandeiras dos Departamentos 

Ficheiro:Flag of Asunción.svg|Distrito Capital: Asunción
Ficheiro:Flag of Concepción Department.svg|I Departamento:Concepción
Ficheiro:Bandera del Departamento de San Pedro.JPG|II Departamento:San Pedro
Ficheiro:Bandera del Departamento de Cordillera.JPG|III Departamento:Cordillera
Ficheiro:Flag of Guairá Department.svg|IV Departamento:Guairá
Ficheiro:Flag of Caaguazú Department.svg|V Departamento:Caaguazú
Ficheiro:Flag of Caazapá Department.svg|VI Departamento:Caazapá
Ficheiro:Itapflag.PNG|VII Departamento:Itapúa
Ficheiro:Flag of Misiones, Paraguay.svg|VIII Departamento:Misiones
Ficheiro:Bandera_del_Departamento_de_Paraguarí.JPG|IX Departamento:Paraguarí
Ficheiro:Flag of Alto Paraná Department.svg|X Departamento:Alto Paraná
Ficheiro:Flag of Central Department, Paraguay.svg|XI Departamento:Central
Ficheiro:Flag of Ñeembucú Department.svg|XII Departemento:Ñeembucú
Ficheiro:Flag of Amambay.svg|XIII Departamento:Amambay
Ficheiro:Flag of Canindeyú Department.svg|XIV Departamento:Canindeyú
Ficheiro:Flag of Presidente Hayes Department.svg|XV Departamento:Presidente Hayes
Ficheiro:Flag of Alto Paraguay Department.svg|XVI Departamento:Alto Paraguay
Ficheiro:Flag of Boquerón Department.svg|XVII Departamento:Boquerón

## Véxase tamén 
### Ligazóns externas 
* Bandeira de Paraguai en Flags of the World
Tras do Rego, As Pontes de García Rodríguez, As Pontes de García Rodríguez

**Tras do Rego** é un lugar da parroquia das Pontes de García Rodríguez no concello coruñés das Pontes de García Rodríguez na comarca do Eume. Segundo datos do INE, no ano 2014 tiña 13 habitantes dos cales 7 eran homes e 6 eran mulleres.
## Lugares e parroquias 
### Lugares das Pontes de García Rodríguez 
### Parroquias das Pontes de García Rodríguez
Batalla de Fornelos

A **batalla de Fornelos** foi unha batalla librada o 29 de marzo de 968, probablemente preto do río Louro, entre os viquingos noruegueses de Gunrod (ou Gunderedo), que proviñan das súas bases no Loira, e as tropas reunidas polo bispo de Iria Flavia, Sisnando Méndez.

## A batalla 
Os viquingos asaltaban as costas galegas dende había décadas, pois xa realizaran campañas no 844 e no 859 e, de novo, na terceira vaga de invasións no 968 desembarcaron nas Rías Baixas, segundo o *Cronicón Iriense,* con 100 drakkars para saquear Galicia na súa totalidade, liderados polo caudillo noruegués Gunrod. Entraron até o fondo da ría de Arousa e desembarcaron na Bacariza e dende alí marcharon cara Iria Flavia. 

O bispo de Iria Flavia, Sisnando II, organizou un exército para enfrontalos preto do Louro, en Fornelos, dun frechazo e os viquingos seguiron coas súas incursións até o ano 970.

### Consecuencias 
Os viquingos pretendían establecer un reino coma o de Normandía e&nbsp;fóronse esparexendo por toda Galicia, permanecendo durante un ano até que foron derrotados por Rosendo de Celanova e expulsados definitivamente de Galicia, contra o 970, por Sancho III cando ía en peregrinación a Santiago de Compostela.

## Localización 
O lugar no que ocorreu a batalla non está claro. Enrique Chao Espina situouna nas proximidades do río Louro, algunhas fontes sitúana no lugar de Fornelos, na parroquia de Rarís, en Teo.

## Notas 
## Véxase tamén 
### Bibliografía 
* 
*
*
*
*
### Ligazóns externas 
* Historia de aquel reino a estas flojedades 
* Historia de Cespón (Boiro)
Veigas

O topónimo **As Veigas** pode referirse a:

;En Galiza
***Veigas**, lugar da parroquia de Rodeiro, no concello de Rodeiro;
***As Veigas**, lugar da parroquia de Lamas de Moreira, no concello da Fonsagrada;
***As Veigas**, lugar da parroquia de Piñeira, no concello da Fonsagrada;
***As Veigas**, lugar da parroquia de Guldriz, no concello de Friol;
***As Veigas**, lugar da parroquia de San Salvador do Mao, no concello do Incio;
***As Veigas**, lugar da parroquia de Vilela, no concello de Outeiro de Rei;
***As Veigas**, lugar da parroquia de Paderne, no concello de Paderne;
***As Veigas**, lugar da parroquia de Torneiros, no concello de Pol;
***As Veigas**, lugar da parroquia de Pinzás, no concello de Tomiño;
***As Veigas**, lugar da parroquia de Baldráns, no concello de Tui;
***As Veigas**, lugar da parroquia do Cadramón, no concello do Valadouro;
***As Veigas**, lugar da parroquia de Matamá, no concello de Vigo;
***As Veigas de Almorzar**, lugar da parroquia de Bemil, no concello de Caldas de Reis;
***As Veigas de Vila**, lugar da parroquia das Pontes de García Rodríguez, no concello das Pontes de García Rodríguez;
***As Veigas de Vilariño**, lugar da parroquia das Pontes de García Rodríguez, no concello das Pontes de García Rodríguez;
***As Veigas do Chan**, lugar da parroquia de Prado, no concello de Covelo;
***As Veigas do Couso**, lugar da parroquia de Mondriz, no concello de Castro de Rei.

## Véxase tamén
### Outros artigos
***Os Veigas**, lugar da parroquia de Chaguazoso, no concello de Vilariño de Conso;
***As Vigas**, lugar da parroquia de Labrada, no concello de Abadín.
Casás, Corvite, Abadín

**Casás** é un lugar da parroquia de Corvite, no concello lugués de Abadín, na comarca da Terra Chá. Segundo datos do IGE, en 2023 tiña 11 habitantes (5 homes e 6 mulleres) o que supón unha diminución respecto a 2015 cando tiña 13 habitantes (6 homes e 7 mulleres).

## Lugares e parroquias 
### Lugares de Corvite 
### Parroquias de Abadín 
## Notas
Batalla de Montecubeiro

A **batalla de Montecubeiro** foi un enfrontamento armado do ano 774, no marco da reconquista, no cal as tropas asturianas comandadas polo rei Silo derrotaron os rebeldes galegos alzados contra a dominación asturiana. Rematou coa definitiva incorporación das terras do sur da actual Galiza á monarquía ovetense, favorecendo a unidade do territorio historicamente galaico e impedindo o xurdimento dun estado independente galegos.

## Historia e características 
A zona setentrional de Galicia fora anexionada á monarquía ovetense polo rei Afonso I, que impuxo como bispo en Lugo a Odoario, un refuxiado cristián da antiga provincia romana de África. Nas décadas posteriores, particularmente durante os anos do goberno de Froila I, tanto en Galiza coma noutras rexións periféricas desenvolvéronse certas tendencias secesionistas que aspiraban a liberarse do dominio político ástur.

Pero foi durante o reinado do rei Silo cando tivo lugar unha revolta que, tanto a *Crónica Rotense* coma a *Crónica Sebastianense*, describen como xeneralizada. Para sufocala, as tropas asturianas avanzaron pola calzada romana que unía Oviedo e o centro de Asturias coas poboacións de Lugo e Iria Flavia, e interceptaron os rebeldes galegos á altura de Montecubeiro, Castroverde, onde os derrotaron.

Segundo o cóengo compostelán Antonio López Ferreiro, na parroquia de Montecubeiro existen dous castros, os de Maxide e Sarceda, que quizais puideron servir como refuxio ás tropas galegas fronte ó asedio asturiano.

## Notas 
## Véxase tamén 
### Bibliografía 
* 

### Ligazóns externas 
* Descrición do reinado de Froila I
Polad Bülbüloğlu

[miniatura|Polad presenta as credencias diante o presidente de Rusia, [Vladimir Putin o 13 de abril de 2006]]
**Polad Bülbüloğlu**, nado en Bakú o 4 de febreiro de 1945, é un cantante, actor e político azerí, que foi un cantante famoso na antiga Unión Soviética polas súas cancións pop con influencias de jazz e letras baseadas no folclore azerí tanto en ruso como en azerí. Polad tamén chegou a cantar cancións compostas por el e protagonizou coñecidos filmes famosos como *Ne boysya, ya s toboy* (1981).

Na década de 1990, aínda que mantivo a súa popularidade artística, tal como o éxito dunha versión nova do seu antigo tema *Gəl Ey Səhər* en Turquía ou como puideron ser os seus concertos en Rusia, Polad comezou unha carreira política, foi ministro de cultura de Azerbaidján entre 1988 e 2006 e embaixador dese país en Rusia.

## Traxectoria 
Bülbüloğlu naceu co nome de **Polad Murtuza oğlu Məmmədov** na República Socialista Soviética de Azerbaidján, entón parte da Unión Soviética. Seu pai era Bulbul, un famoso cantante de ópera que expuxo a Poland á cultura musical desde moi cedo. Polad estudou o piano nunha escola de música e logo composición na Academia de Música de Bakú con Gara Garayev. Xa aos 17 anos compuxo varias cancións que interpretaron profesionais, así como temas para o seu amigo Muslim Magomayev. Nunha viaxe de Bülbüloğlu a Moscova con Magomayev foi onde Poland gravou por primeira volta varias das súas cancións.

Durante a súa carreira, Bülbüloğlu combinou o estilo da música moderna coa da música tradicional azerí, viaxando por toda a URSS e por outras partes do mundo. Participou no programa de televisión e festival Canción do ano, gañando o primeiro premio en catro ocasións. As súas cancións interpretáronas, entre outros, Muslim Magomayev, Joseph Kobzon e Lev Leschenko.

En 1969 Bülbüloğlu converteuse en membro da Unión de Compositores da URSS e da Unión de Cinematógrafos da URSS. Compuxo a música duns vinte filmes, protagonizando varios. Entre outros traballou co director Eduard Smolny. Bülbüloğlu dirixiu a Orquestra Filharmónica Nacional do Azerbaidján durante varios anos e en 1988 asumiu o posto de ministro de cultura do Azerbaidján, desde 1995 foi deputado na Asemblea Nacional do Azerbaidján e desde 2006 é embaixador de Azerbaidján en Rusia.

## Notas
William James

miniatura|250px|Fotografía de William James cara 1890.
**William James**, nado o 11 de xaneiro de 1842 en Nova York e finado en Chocorua (Nova Hampshire) o 26 de agosto de 1910, foi un psicólogo e filósofo estadounidense.

## Traxectoria 
Criado nunha familia de tradición calvinista, é irmán de Henry James. Primeiramente estudou medicina para despois ocuparse da psicoloxía e a filosofía. Profesor da Universidade de Harvard, foi un prolífico conferenciante. John Dewey foi alumno seu.

## Pensamento 
### Psicoloxía 
Falou do *stream of consciouness*, é dicir, da corrente ou fluxo da conciencia. A conciencia é un continuo bulir de conceptos e relacións. Para el o ser empírico é un ser material (corpóreo), social (o que os demais opinan) e espiritual (a interioridade). Segundo a súa *teoría periférica* das emocións, é o a manifestación somática o que xera a emoción.

### Filosofía 
Defendeu o pragmatismo. Considera que non pode haber unha diferenza que non marque unha diferenza. A función da filosofía consiste na pescuda da diferenza que producirá en ti e en min que unha fórmula do mundo se estime verdadeira. Hai que abandonar a abstracción pola concreción, os sistemas pechados pola acción e o poder. Máis que os principios e as categorías contan as consecuencias e os feitos. As ideas son parte da experiencia, e só deben ser tidas como verdadeiras se nos permiten entrar en contacto con outras experiencias. Xa que logo, verdade é o que funciona, o que sae ben, o que é útil, o que ten éxito.

## Obras 
* *The principles of psicology*.
* *The Will to Believe*.
* *Pragmatism: A New Name for Some Old Ways of Thinking*.
* *The Meaning of Thruth*.
* *Pluralistic Universe*.
* *Essays in Radical Empiricism*.
* *Some Problems of Philosophy*.

## Véxase tamén
Bandeira do Perú

A **bandeira do Perú** consta de tres franxas verticais de igual anchura, sendo as bandas extremas de cor vermella e a central de cor branca. Ten tres versións diferentes para usos distintos, cada cal cunha denominación oficial; o Estado peruano usa as variantes coñecidas como o **Pavillón Nacional** e a **Bandeira de Guerra**, que inclúen o escudo nacional con acompañantes distintos.

Antes do 28 de xullo de 1821, día da declaración da Independencia do Perú, as tropas peruanas independentistas usaron bandeiras para diferenciarse doutras forzas militares. Estas bandeiras foron usadas por Guillermo Miller e Francisco Antonio de Zela en Tacna.

O 7 de xuño celébrase o día da bandeira, co gallo do aniversario da Batalla de Arica e o 28 de agosto a Procesión da Bandeira na cidade de Tacna.

## Variantes 

>
Ficheiro:Flag of Peru (state).svg|Pavillón Nacional
Ficheiro:Flag of Peru (war).svg|Bandeira de Guerra

## Outras bandeiras 

>
Ficheiro:Flag of Peru (1821-1822).svg|Primeira bandeira republicana, creada polo xeneral José de San Martín (1821-1822).
Ficheiro:Flag of Peru (1822).svg|Segundo deseño oficial, establecido por Torre Tagle (1822).
Ficheiro:Flag of Peru (1822–1825).svg|Terceiro deseño (1822-1825).
Ficheiro:Flag of Peru (1825 - 1950).svg|Cuarta bandeira do Perú (1825-1950).

## Véxase tamén 
### Ligazóns externas 
* Bandeira do Perú en Flags of the World
Happiness

**Happiness** (felicidade en inglés) pódese referir a:

## Música
* **Happiness** (1996-), banda de rock de Finlandia.
* **"Happiness"**, canción do grupo xaponés Arashi.
* '**Happiness*** (2010), álbum musical do dúo británico Hurts.
* ***Happiness*** (1993), álbum musical de Lisa Germano.
## Cine
* ***Happiness***, película muda de 1917 de Reginald Barker.
* ***Happiness***, película muda de 1924 de King Vidor.
* ***Happiness***, película de 1998 de Todd Solondz.
## Outros
* ***Happiness***, manga.
* ***Happiness**', sitcom británica.
Bandeira de Saint Kitts e Nevis

A **bandeira de Saint Kitts e Nevis** foi adoptada o 19 de setembro de 1983. Está dividida en dúas metades por unha banda situada na súa diagonal ascendente (dende o lado do mastro). Ten as cores do panafricanismo: a metade superior é de cor verde, a inferior é vermella e a banda é de cor negra con bordos amarelos. No interior da banda figuran dúas estrelas brancas de cinco puntas que están desprazadas cara aos bordos.

A cor verde representa a fertilidade da terra, o vermello a loita contra o colonialismo, o negro simboliza os vencellos con África e o amarelo a luz do sol.

## Outras bandeiras 

Ficheiro:Flag of Nevis.svg|Bandeira de Nevis
Ficheiro:Naval Ensign of Saint Kitts and Nevis.svg|Bandeira naval
Ficheiro:Flag_of_Saint_Christopher-Nevis-Anguilla.svg|Bandeira de Saint Kitts e Nevis e Anguila (1967)

## Véxase tamén 
### Ligazóns externas 
* Bandeira de Saint Kitts e Nevis en Flags of the World
Eternal Sunshine of the Spotless Mind

***Eternal Sunshine of the Spotless Mind*** é un filme estadounidense dirixido por Michel Gondry que se estreou no 2004.

## Sinopse 
Joel (Jim Carrey) queda atordado cando decata de que a súa moza Clementine (Kate Winslet) esqueceu por completo a súa relación sentimental mediante un proceso médico experimental. Ponse entón en contacto co responsable do experimento, o doutor Howard Mierzwiak (Tom Wilkinson), para que tamén elimine da súa memoria calquera lembranza de Clementine.

## Personaxes 
* Jim Carrey como Joel Barish
* Kate Winslet como Clementine Kruczynski
* Kirsten Dunst como Mary Svevo
* Mark Ruffalo como Stan Fink
* Elijah Wood como Patrick Wertz
* Tom Wilkinson como Howard Mierzwiak
* Jane Adams como Carrie Eakin
* David Cross como Rob Eakin
* Deirdre O'Connell como Hollis
* Thomas Jay Ryan como Frank

## Galardóns e nomeamentos 
* 2004: Oscar: Mellor guión orixinal. 2 nomeamentos.
* 2004: Globos de Ouro: 4 nomeamentos, incluíndo mellor filme comedia ou musical.
* 2004: 2 Premios BAFTA: Mellor montaxe, guión orixinal. 6 nomeamentos.
* 2004: Nomeada ó Cesar: Mellor filme estranxeiro.
* 2004: National Board of Review: Mellor guión orixinal (Charlie Kaufman).
* 2004: Asociación de Críticos d'Os Ánxeles: Finalista a mellor guión.
* 2004: Toronto: Mellor director (Michel Gondry), guión orixinal.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Bandeira do Salvador

A **bandeira do Salvador** consiste en tres franxas horizontais iguais, azuis as extremas, representando os dous océanos que bañan Centroamérica: o Atlántico e o Pacífico; e branca a central, representando a paz. A lexislación vixente distingue tres tipos en función do seu uso, a Bandeira Magna, co Escudo Nacional na franxa central para cerimonias nas que participen os tres Poderes do Estado e as festas patrias, a de edificios e oficinas públicas coa lenda *Dios Unión Libertad* na franxa central, e a dos desfiles, de deseño similar ó anterior. Os tamaños difiren lixeiramente entre elas, sendo as dimensións da Bandeira Magna de 3,25 metros de longo e 1,89 metros de alto, segundo o regulado pola Lei de Símbolos Patrios. O deseño baséase na bandeira das Provincias Unidas do Centro de América, concibida por Manuel José Arce, quen á súa vez se inspirou na bandeira das Provincias Unidas do Río da Prata, actual Arxentina.

## Outras bandeiras 

Ficheiro:Flag of Spain (1785-1873 and 1875-1931).svg|15 de setembro de 1821 - 20 de febreiro de 1822
Ficheiro:Bandera_de_Iturbide.png|Pavillón do Imperio de México 1821-1823
Ficheiro:Civil Flag of El Salvador.png|20 de febreiro de 1822 - 10 de febreiro de 1823, 1841 - 1842, 1844 - 9 de maio de 1865
Ficheiro:Flag of the United Provinces of Central America.svg|21 de agosto de 1823 - 1824,1842 - 1844
Ficheiro:Flag of the Federal Republic of Central America.svg|1824 - 1841,1921 - 1922
Ficheiro:Flag_of_El_Salvador_(April_1865).svg|9 de maio de 1865 - xuño de 1865
Ficheiro:Flag_of_El_Salvador_(June_1865).svg|Xuño 1865 - 1869
Ficheiro:Flag of El Salvador (1869–1873).svg|1869 - 1873
Ficheiro:Flag of El Salvador (1873–1875).svg|1873 - 1877
Ficheiro:Flag of El Salvador (1875–1912).svg|1877 - 2 de novembro de 1898
Ficheiro:Flag of the Greater Republic of Central America (1898).svg|2 de novembro de 1898 - 30 de novembro de 1898
Ficheiro:Flag of El Salvador (1875–1912).svg|30 de novembro de 1898 - 17 de maio de 1912
Ficheiro:Flag of El Salvador.svg|17 de maio de 1912 - 1921,1922 - Actual Bandeira do Salvador

## Notas 
## Véxase tamén 
### Ligazóns externas 
* Bandeira do Salvador en Flags of the World
Meda dau doka

**Meda Dau Doka** ou **God Bless Fiji** (*Deus beiza Fiji*) é o himno nacional de Fiji. A música resultou da adaptación dun himno de 1911, de Charles Austin Miles titulado **Dwelling in Beulah Land**. A letra e a música resultante foron compostas por Michael Francis Alexander Prescott e adoptadas despois da independencia, en 1970.

A letra en inglés e en fixiano non son traducións mutuas, tendo, até, poucas semellanzas.

## Versión en fixiano 
## Versión en inglés
Escudo de Fiji

O **escudo de armas de Fiji** foi concedido mediante unha Patente de Cartas Reais o 4 de xullo de 1908 e confirmado o 30 de setembro de 1970. Foi parte da bandeira colonial e tamén forma parte da bandeira actual de Fiji.

Os elementos que aparecen no escudo son:

:* Un campo de prata cuarteado por unha cruz de goles cos seus brazos iguais, que é a cruz de San Xurxo, cunha franxa tamén de goles situada no xefe e cargada cun león pasante de ouro, un dos tres que figuran no escudo de Inglaterra e que sostén, neste escudo, un froito de cacao. 
:* A cruz de San Xurxo sobre pano branco que se adoptou no escudo de Fiji, compón a bandeira de Inglaterra. 
:* No primeiro cuartel do escudo, tres canas de azucre; no segundo, un coco coas súas cores naturais; no terceiro, unha pomba cunha rama de oliveira que é o símbolo da paz e, no cuarto, unha piña de bananas. 
:* Sostén o escudo (tenantes en terminoloxía heráldica) dous guerreiros fixianos vestidos con saias de cascas, un deles portando unha lanza e o outro unha maza de ananás.
:* Timbra o escudo un burelete de prata e goles así como unha canoa con mastro e vela.
:* Na parte inferior do escudo de armas aparece representada unha fita co lema nacional "*Rerevaka na kalou ka doka na Tui*" (*Teme a Deus e honra o Rei*).
Bandeira de Fiji

A **bandeira de Fiji** foi adoptada o 10 de outubro de 1970. É un pano de cor azul celeste no que figura a *Union Jack*, que é a bandeira do Reino Unido, no cantón e, na súa parte esquerda o escudo propiamente dito do país (sen as figuras dos soportes, o burelete, a cimeira, nin o lema nacional). O escudo é practicamente idéntico ao que se usou durante o domino colonial británico. A bandeira de Fiji está inspirada no Pavillón Azul que é unha bandeira de cor azul escura que incorpora a bandeira británica no seu cuadrante superior dereito e que usan como emblema numerosas institucións gobernamentais británicas, colonias e nalgúns casos, como Australia e Nova Zelandia, mantívose como bandeira nacional de antigas colonias hoxe independentes.

O escudo e a bandeira de Fiji non se alteraron cando o país se converteu en república en 1987. A bandeira colonial era moi semellante á actual pero, seguindo o esquema do Pavillón Azul, de cor azul escura. Actualmente esta bandeira é a bandeira do goberno de Fiji e úsana algunhas institucións e departamentos de carácter gobernamental.

## Outras bandeiras 

Ficheiro:Civil Ensign of Fiji.svg|20px Bandeira da Mariña mercante.
Ficheiro:Government Ensign of Fiji.svg|20px Bandeira gobernamental.
Ficheiro:Naval Ensign of Fiji.svg|20px Bandeira naval.
Ficheiro:Civil Air Ensign of Fiji.svg|Bandeira da Aviación Civil.

## Bandeiras históricas 

Ficheiro:Flag of the Confederacy of Independent Kingdoms of Fiji.svg|Bandeira das Tribos Unidas de Fiji (1865 – 1867)
Ficheiro:Flag of the Kingdom of Bau.svg|Bandeira das Tribos Unidas de Fiji (1867 - 1869)
Ficheiro:Flag of the Kingdom of Lau 1869-1871.svg|Bandeira do Reino de Lau (1869 – 1871)
Ficheiro:Personal Flag of the King of Lau 1869-1871.svg|Bandeira Persoal do Rei de Lau (1869 -1871)
Ficheiro:Flag of the Kingdom of Fiji (1871-1874).svg|Bandeira do Reino Unido de Fiji (1871 – 1874)

## Véxase tamén 
### Ligazóns externas 
*
Doutrina Truman

upright|miniatura|Harry S. Truman, Presidente dos Estados Unidos, 1945–53
A **Doutrina Truman** foi unha medida política que establecía que os Estados Unidos podían dar apoio a *"persoas libres que están resistindo os intentos de dominio por minorías armadas ou por presións exteriores"*, sendo estas directrices de fervente tendencia anticomunista dado o contexto no que se encontraban, ocasionalmente até un punto dun fanatismo persecutorio de calquera movemento do marco da esquerda política.

A súa denominación débese ao presidente Harry S. Truman, quen fixo a proclamación desta doutrina na súa comparecencia ante o Congreso o 12 de marzo de 1947, estando por entón en curso a crise da guerra civil grega (1946-1949). O Goberno británico notificáralle á Casa Branca que non podía continuar apoiando ao goberno grego contra as guerrillas comunistas nin podían axudar economicamente a Turquía. A doutrina promulgouse especificamente co ánimo de proporcionar soporte intervencionista a gobernos que resistían fronte ao comunismo. Truman insistiu en que se Grecia e Turquía non recibían a axuda que necesitaban, poderían caer inevitablemente no comunismo, sendo o resultado un efecto dominó de aceptación do comunismo na rexión.

Tras a súa promulgación concedéronse 400 millóns de dólares en axuda económica e militar para Turquía e Grecia.

## Véxase tamén 
### Ligazóns externas
* Sitio da Biblioteca Truman con documentos relacionados coa Doutrina Truman  
* Texto completo do discurso
Batalla de Muros

A **batalla de Muros** foi un combate naval que tivo lugar na ría de Muros o 25 de xullo de 1543, no que se enfrontaron 25 naves francesas e 16 españolas, no marco das guerras italianas do século XVI. A escuadra francesa estaba liderada por Jean de Clamorgan, e a española por Álvaro de Bazán, o Vello.
## Historia
Tralo fracaso español do ano 1541 no que Carlos I tentara quitarlle a cidade de Alxer ó corsario turco Barbarossa, o rei francés Francisco I violou a Tregua de Niza e declaroulle de novo a guerra a España, aliado con Turquía, Dinamarca e Suecia. Debido a iso, vulíu para formar unha escuadra coa que combater ás forzas navais de España e Inglaterra, daquela aliadas. O propio monarca dirixiuse ó porto francés de Le Havre para dirixir os preparativos destinados a repeler calquera ataque inglés. Ó mesmo tempo, foille encomendado ó vicealmirante De Burye armar unha segunda escuadra para atacar España, que foi alistada nas localidades de Bordeos, Baiona e Saint-Jean-de-Luz. O rei Carlos I, temendo algunha acción francesa en augas do golfo de Biscaia, encargoulle a Álvaro de Bazán pai, capitán xeneral das galeras de España, que se trasladase ó mar Cantábrico e xuntase unha escuadra para tentar impedir o ataque francés. Para iso, don Álvaro formou unha escuadra con naves de Guipúscoa e Biscaia, amais das da Irmandade das Catro Vilas, xuntando axiña 40 naves de diversos tamaños, con base no porto cántabro de Laredo.

Cando Álvaro de Bazán pai recibiu a orde de transportar un corpo de infantaría a Flandres, tivo que dividila escuadra, e fixo a viaxe a Bruxas con 15 das 40 naves, chegando a aló a finais de xuño. Xusto entón, os franceses remataron os seus preparativos, e a escuadra francesa partiu do porto de Baiona con 30 naves rumbo ás costas españolas. Na súa traxectoria foron apresados dous mercantes biscaíños, o cal alertou ó gobernador Sancho de Leiva, quen avisou a Álvaro de Bazán da presenza da escuadra francesa e do seu rumbo. Os franceses pasaron por augas de Laredo o 10 de xullo sen decatarse da presenza da escuadra española, polo cal seguiron a súa marcha cara a Galicia.

Os franceses saquearon Laxe e Corcubión, e botaron áncoras fronte á localidade de Muros, esixíndolle un rescate para non ser arrasada. A escuadra española, alertada dos feitos, chegou ó lugar a toda presa con 16 naves, collendo por sorpresa ós franceses. A nave de don Álvaro foi directamente cara a do capitán francés Jean de Clamorgan, que estaba a carón da nave do corsario holandés Hallerbarde. A nave española bateuse coas dúas ó mesmo tempo, aproveitando un refacho de vento para lanzar a súa nave contra a do capitán francés, que resultou afundida, sendo a continuación abordada a nave do corsario holandés e capturada. Das 25 naves francesas só unha puido fuxir, e as restantes 23 foron capturadas.

Pola banda francesa houbo 3000 mortos e feridos, e pola española 300 mortos e 500 feridos. O resultado da batalla foi o control militar de España sobre as augas do mar Cantábrico.

## Véxase tamén
### Ligazóns externas
* Biografía de Álvaro de Bazán
Movemento Comunista de Galicia

O **Movemento Comunista de Galicia** (MCG) foi un partido político comunista creado en Galicia durante os derradeiros anos do franquismo como sección galega do Movimiento Comunista. A diferenza doutras federacións dos partidos da esquerda española, o MCG sempre contou cunha ampla autonomía real con respecto da dirección central, actuando ás veces coma un partido independente, feito que acercou o partido ao movemento nacionalista galego.

## Historia 
Os seus líderes eran Xesús Veiga Buxán e Carmen Santos Castroviejo. Durante a transición, o MCG formou parte membro do Consello de Forzas Políticas Galegas (CFPG), xunto co Partido Socialista Galego, Unión do Povo Galego e Partido Galego Social Demócrata (fundadores) e Partido Carlista de Galicia (que se uniu ao Consello ao mesmo tempo que o MCG en abril de 1976). Nas eleccións constituíntes de 1977, o MCG participou na Candidatura Democrática Galega, unha coalición de socialistas, comunistas e demócratas-cristiáns para o Senado. Promoveu o "Non" ao estatuto autonómico de 1981, por consideralo insuficiente.

Nas primeiras eleccións ao Parlamento galego en 1981, presentouse en coalición coa Liga Comunista Revolucionaria, recibindo 4,858 votos (0, 49%). Nas eleccións ao Parlamento galego de 1985 presentouse en solitario, recibindo só 1.327 votos, 0,11%. Nas eleccións municipais de 1987 e 1991 obtivo un concelleiro (nestas últimas, Padrón foi o único lugar onde se presentou). En 1991 uniuse a Inzar, xunto coa LCR, un grupo que algúns anos máis tarde entrou a formar parte do Bloque Nacionalista Galego.

Os seus órganos de expresión foron *Galicia en Loita* e *Servir ó pobo*.

## Notas
Xesús Veiga

[miniatura|Xesús Veiga (dereita) con [Camilo Nogueira Román|Camilo Nogueira (esquerda) e Carlos Aymerich (centro), na Asemblea nacional e congreso constituínte de Máis Galiza no 2012.]]
**Xesús Manuel Veiga Buxán**, nado en Toiriz (Pantón) o 7 de xullo de 1951, é un economista e político galego.

## Traxectoria 
Licenciado en Ciencias Económicas pola Universidade de Bilbao. É profesor da Facultade de Ciencias Económicas e Empresariais da Universidade de Santiago de Compostela. Foi dirixente do Movemento Comunista de Galicia (1973-1992) ata a súa integración en Inzar. Foi deputado polo BNG no Parlamento de Galicia (1993-2005) e portavoz do BNG na Comisión de Economía. Entre 2012 e 2014 foi presidente da Fundación Galiza Sempre.

## Notas 
## Véxase tamén 
### Ligazóns externas 
* Ficha en galegos.info
* Artigos de Xesús Veiga en contraposicion.blogspot
* Xesús Veiga Buxán: "Poñemos a liquidación a unha siglas, pero non nos desprendemos das nosas ideas"
Bandeira de San Vicente e as Granadinas

A **bandeira de San Vicente e as Granadinas** foi adoptada o 21 de outubro de 1985. É unha bandeira composta por tres franxas verticais de cor azul (a máis próxima ó mastro), amarela (a central) e verde (a exterior). A franxa amarela é de dobre anchura respecto ás outras dúas e contén, na súa parte central a letra V, formada con tres rombos ou diamantes verdes, dous situados nos extremos e o terceiro no centro.

Os rombos ou diamantes verdes forman a letra V, inicial de San Vicente que dá nome ó país. A cor verde representa a vexetación exuberante de San Vicente e a permanente vitalidade da súa poboación. Esta cor tamén alude ó termo que define a San Vincente e as Granadinas como "as xemas das Antillas". A cor azul simboliza o ceo e o mar que rodea as illas. O amarelo representa a cordialidade, o espírito alegre dos seus habitantes e as douradas praias das Granadinas.

A bandeira de San Vicente e as Granadinas tamén é coñecida polo nome de “*as xemas*”.

## Outras bandeiras 

|Bandeira Colonial (a 1979)
Ficheiro:Flag of Saint Vincent and the Grenadines (1979-1985).svg|1979 a 1985
Ficheiro:Flag of Saint Vincent and the Grenadines (1985).svg|Marzo a outubro 1985

## Véxase tamén 
### Ligazóns externas 
* Bandeira de San Vicente e as Granadinas en Flags of the World
Bandeira de Santa Lucía

A **bandeira de Santa Lucía** foi deseñada por Dunstan St. Omer e adoptada o 1 de marzo de 1967. A cor azul representa fidelidade, o ceo tropical e as augas do mar Caribe. O dourado representa a prosperidade e o sol do Caribe. O negro e o branco representan a mestura de razas que lle deron identidade á illa. Os triángulos isósceles representan as montañas Pitons, emblema da illa.

## Outras bandeiras 

Ficheiro:Flag of Saint Lucia (1967–1979).svg|1967-1979
Ficheiro:Flag of Saint Lucia 1979.svg|1979-2002

## Véxase tamén 
### Ligazóns externas 
* Bandeira de Santa Lucía en Flags of the World
Bandeira de Suriname

A **bandeira de Suriname** está composta por cinco franxas horizontais. As exteriores son de cor verde, a central é vermella e está bordeada polas brancas. A franxa vermella é de dobre anchura que as verdes e o grosor destas últimas é tamén dobre respecto a cada unha das brancas. No centro da bandeira, figura unha estrela de cinco puntas de cor amarela.

Esta bandeira adoptouse o 25 de novembro de 1975, despois de que Suriname obtivese a súa independencia. A estrela representa a unidade de tódolos grupos étnicos do país. A franxa vermella simboliza o progreso e o amor, a verde a esperanza e a fertilidade e as brancas, a xustiza e a paz.

## Outras bandeiras 

Ficheiro:Flag of Dutch Guyana.svg|Bandeira nacional de 1959 a 1975
Ficheiro:Flag of the Governor of Suriname (1966–1975).svg|Estandarte do gobernador da Guayana Holandesa (Surinam) 1966-1975
Ficheiro:Standard of Prime Minister of Suriname.svg|Bandeira do Primeiro Ministro, 1975-1988
Ficheiro:Flag of the President of Suriname.svg|Estandarte presidencial

## Véxase tamén 
### Ligazóns externas 
* Bandeira de Surinam en Flags of the World
Fanny Cochrane Smith

**Fanny Cochrane Smith**, nada cara ao 1834 e finada o 24 de febreiro de 1905, foi unha aborixe tasmaniana, a primeira en nacer tralo traslado da poboación indíxena de Tasmania a Wybalena, na Illa Flinders. É famosa polas súas gravacións de cancións aborixes en cilindros de fonógrafo, que representan as únicas gravacións sonoras dunha lingua tasmaniana.

Tivo 11 fillos e unha porcentaxe alta da poboación aborixe actual de Tasmania é descendente súa. Existe algunha polémica sobre a data exacta da súa morte e se foi ela ou Truganini a derradeira aborixe de ascendencia totalmente indíxena. Morreu de pneumonía e pleurite o 24 de febreiro de 1905, en Port Cygnet.

A gravación das cancións de Smith serviu de inspiración ó cantante australiano de folk Bruce Watson, que escribiu *"O home e a muller e o fonógrafo de Edison"*. O avó de Watson, chamado Horace, colaborara na gravación de Fanny Cochrane Smith, e no museo nacional de Australia atópase unha fotografía de Watson con ela.

## Notas 
## Véxase tamén 
### Outros artigos 
* Aborixes tasmanianos
* Tasmania
* Guerra Negra

### Ligazóns externas 
* Gravacións de Fanny Cochrane Smith
* Sounds of Australia Registry do National Film and Sound Archive  
* State Library of Tasmania Images Fotos de Fanny Cochrane Smith
* Artigo do ATSIC sobre Fanny Cochrane Smith
Batalla do cabo Fisterra de 1509

180px|miniatura|dereita|Duarte Pacheco Pereira.
A **batalla do cabo Fisterra de 1509** foi un enfrontamento naval producido o 18 de xaneiro de 1509 en augas próximas a Fisterra, entre unha frota portuguesa comandada polo cosmógrafo e navegante Duarte Pacheco Pereira, (bautizado como o "Aquiles Lusitano" por Camões), e unha frota francesa dirixida por Pierre de Mondragón, un corsario francés que operaba entre as illas Azores e a costa portuguesa, onde atacaba ós barcos procedentes da India.

A orixe da batalla foi a misión que en 1508 o rei Manuel I de Portugal lle encargou a Pacheco para que atopase a Mondragón e rematase con el.

A frota francesa estaba composta por catro navíos, e como resultado da loita, un deles foi afundido, e os outros tres foron capturados. Pierre de Mondragón, que anos atrás se distinguira analizando a Canle de Mozambique e as costas de África, morreu no enfrontamento.

## Véxase tamén
### Ligazóns externas
* Biografía de Duarte Pacheco Pereira
Ezequiel Ordóñez González

**Ezequiel Ordóñez González**, nado en Tui en 1845 e finado en Madrid o 20 de outubro de 1918, foi un avogado e político galego.

## Traxectoria 
Fillo de José Ordóñez Domínguez, capitán retirado que foi nomeado Comandante de Armas de Tui e Teodora González Aznaga. Estudou Dereito en Madrid e entrou como amanuense ao servizo do poeta asturiano Ramón de Campoamor. Comezou tamén a escribir colaboracións en diversos xornais, como *Boletín Diplomático*.

Militante do Partido Conservador, pertencería ao sector de Romero Robledo, a quen lle unían lazos políticos e familiares, pois o seu fillo Mariano Ordóñez García casou coa filla de Romero Robledo. En 1876 foi elixido deputado polo distrito de Cuenca, nas eleccións de 1879 saíu elixido polo distrito de Tui, volvendo ser elixido en once ocasións ata 1901. No Congreso dos Deputados foi secretario e vicepresidente (1876-1883). O seu fillo Mariano Ordóñez sucedeuno como deputado polo distrito tudense entre 1903 e 1923. A familia Ordoñez exerceu o control político en Tui e na comarca do Baixo Miño durante máis de corenta anos.

Foi vocal do Consello de Sanidade, Director Xeral de Correos e Telégrafos, de Obras Públicas e de Beneficencia e Sanidade e Subsecretario do Ministerio de Ultramar en 1892. En 1903 foi nomeado senador vitalicio.

Publicou o libro *Guía del ferrocarril del Norte*.

## Véxase tamén 
### Bibliografía 
* 
* 
### Ligazóns externas 
* Biografía en tudensia.blogspot
* Ficha no Senado
Bandeira de Trinidad e Tobago

A **bandeira de Trinidad e Tobago** foi adoptada o 31 de agosto de 1962. É unha bandeira de cor vermella cunha banda que a cruza en diagonal de cor negra con bordos brancos. A cor vermella simboliza a xenerosidade do pobo e a luz do sol, o branco representa a igualdade e o mar, e o negro a tenacidade e a vocación de unidade do país.

## Outras bandeiras 

Ficheiro:Naval Ensign of Trinidad and Tobago.svg|Bandeira naval
Ficheiro:Flag of the President of Trinidad and Tobago.svg|Bandeira presidencial
Ficheiro:Flag of the Prime Minister of Trinidad and Tobago.svg|Bandeira do Primeiro Ministro

Ficheiro:Flag of Spain (1785-1873 and 1875-1931).svg|Bandeira usada entre 1793 e 1795
Ficheiro:Flag of Trinidad and Tobago (1889–1958).svg|Bandeira colonial
Ficheiro:Royal Standard of Trinidad and Tobago (1962–1976).svg|Bandeira da Raíña de Trinidad e Tobago (1962-1978)

## Véxase tamén 
### Ligazóns externas 
* Bandeira de Trinidad e Tobago en Flags of the World
Saoirse Ronan

**Saoirse Una Ronan**, nada en Nova York o 12 de abril de 1994, é unha actriz irlandesa.

## Filmografía 
## Premios e nomeamentos 
[miniatura|dereita|Saoirse Ronan na estrea de *[City of Ember* en Belfast (2008)]]
### Premios Oscar 
### Premios Globo de Ouro 
### Premios BAFTA 
## Notas 
## Véxase tamén
Primeira batalla do cabo Fisterra

A **primeira batalla do cabo Fisterra** foi un enfrontamento naval entre británicos e franceses producido o 14 de maio de 1747, no marco da Guerra de Sucesión Austríaca. Nela batéronse 14 buques de liña británicos dirixidos polo almirante George Anson contra unha frota de 30 navíos franceses comandados polo almirante de la Jonquière. 
## Contexto 
Francia tentaba manter abertas as súas rutas marítimas para manter o seu imperio ultramarino. Con tal fin reunía convois de buques mercantes que viaxaban escoltados por barcos de guerra. Anson e Warren partiron de Plymouth nos buques Prince George e Devonshire o 9 de abril co obxectivo de interceptar un deses convois. Cando o vicealmirante Warren sospeitou que os navíos de guerra franceses ían facer unha manobra para promover a fuga do convoi mercante, comunicoulle a súa opinión ó almirante Anson, e este último lanzou o sinal para levar a cabo unha persecución xeral.

## Batalla
O HMS *Centurion* foi o primeiro navío inglés en chegar ó barco francés máis recuado, que foi atacado fortemente. A acción converteuse en xeral cando outros tres navíos británicos, incluído o HMS *Devonshire*, chegaron á escena do combate. Os franceses, aínda que moi inferiores en número, loitaron ata as sete do serán, cando tódolos barcos franceses menos dous xa estaban danados, así como nove dos navíos mercantes. Os franceses tiveron 700 baixas entre homes mortos e feridos, por 520 dos británicos.

## Consecuencias
Logo da súa vitoria, George Anson foi promovido a vicealmirante e ennobrecido como barón Anson de Soberton. En outubro do mesmo ano, os franceses reuniron outro convoi escoltado moito maior, que de novo foi interceptado nas augas próximas ó cabo Fisterra, nun enfrontamente coñecido como segunda batalla do cabo Fisterra.

## Véxase tamén
### Ligazóns externas
* Battles of the British navy
Campaña galega de 1384

A **Campaña galega de 1384** foi unha campaña naval portuguesa comandada polo nobre castelán Don Pedro de Trastámara, ás ordes do rei Xoán I de Portugal, no marco da crise 1383-1385.

Mentres o rei Xoán I de Castela decidía atacar Lisboa, os portugueses fixeron unha serie de ataques a Galicia, conquistando as cidades de Baiona, A Coruña e Neda, e queimando a cidade de Ferrol. Ademais os portugueses destruíron dous grandes navíos casteláns e capturaron unha galera. Os tres barcos levaban materiais para o exército castelán que asediaba Lisboa.

A frota portuguesa retirouse a Porto cando chegou á costa galega unha frota castelá comandada por Fernando Sánchez de Tovar.

## Véxase tamén
### Bibliografía 
*
Tratado de Frankfurt

O **Tratado de Frankfurt** foi un tratado de paz asinado o 10 de maio de 1871 na cidade de Frankfurt entre o Imperio Alemán e Francia unha vez finalizada a guerra franco-prusiana. Ratificou o Tratado de Versalles do 26 de febreiro de 1871 pactado entre Otto von Bismarck e Adolphe Thiers.

Entre outros puntos incluíu a cesión de Alsacia, Lorena e parte dos Vosgos a Alemaña; regulou o pago da indemnización de guerra que debía cubrir Francia e recoñeceu a Guillerme I de Prusia como emperador alemán.
Idioglosia

A **idioglosia** refírese a unha linguaxe idiosincrática, inventada e falada por só unha ou moi poucas persoas. A meirande parte das veces, idioglosia fai referencia a "linguas privadas" dos nenos pequenos, especialmente os xemelgos. Tamén se coñece como **criptofasia** e, comunmente, como **fala xemelga**.

## Exemplos 
### Casos estudados 
* June e Jennifer Gibbons
* Poto e Cabengo de San Diego (California)

## Véxase tamén 
### Bibliografía 
*
Bandeira do Uruguai

A **bandeira do Uruguai** é un dos símbolos nacionais do Uruguai. Foi adoptado polas leis do país o 16 de decembro de 1828 e o 11 de xullo de 1830.

## Outras bandeiras 

>
Ficheiro:Flag of Uruguay (1825-1828).svg|Primeira bandeira do Uruguai, empregada entre 1825 e 1828. Aprobada polo Congreso de Florida.
Ficheiro:Flag of Uruguay (1828-1830).svg|Segunda bandeira do Uruguai, empregada entre 1828 e 1830.

## Véxase tamén 
### Ligazóns externas 
* Bandeira do Uruguai en Flags of the World
Galería de imaxes de Santa Cristina da Ramallosa, Baiona

**Santa Cristina da Ramallosa** é unha parroquia que se localiza no concello de Baiona.

## Galería de imaxes

Ficheiro:Santa Cristina de Ramallosa.jpg|Igrexa de Santa Cristina da Ramallosa, en Sabarís.
Ficheiro:Santa cristina de sabaris.jpg|Igrexa de Santa Cristina da Ramallosa, en Sabarís.
Ficheiro:Pórtico da igrexa de Santa Cristina da Ramallosa, Baiona.jpg|Pórtico da igrexa de Santa Cristina da Ramallosa.
Ficheiro:Mosteiro de Carmelitas Descalzas da Virxe do Carme e San Xosé de Sabarís, Baiona.jpg|Mosteiro das carmelitas.
Ficheiro:Panorámica do panel vertical do Outeiro dos Lameiros - Os Campos - Baiona.jpg|Petróglifos do Outeiro dos Lameiros.
Ficheiro:Os Campos - Outeiro dos Lameiros - Sabarís, Santa Cristina da Ramallosa, Baiona - III milenio a. C.jpg|Os Campos, Outeiro dos Lameiros.

## Véxase tamén
*Galería de imaxes de Baiona
Arteria recorrente cubital anterior

miniatura|250px|Arterias da man
A **arteria recorrente cubital anterior** é unha arteria do membro superior, derivada da arteria cubital á altura do cóbado. Discorre entre o músculo braquial anterior e o músculo pronador redondo, aos que vasculariza. Á altura do epicóndilo medial, anastomósase coa arteria cubital colateral inferior e coa superior.

## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Arteria recorrente cubital posterior

miniatura|250px|Arterias da man
A **arteria recorrente cubital posterior** é unha arteria do membro superior, rama da arteria recorrente cubital, de maior tamaño cá arteria recorrente cubital anterior, que xorde por debaixo desta. Discorre por detrás e por dentro do músculo flexor común fondo dos dedos e do flexor superficial. Pasa por detrás do epicóndilo medial.

Acada o antebrazo pasando por detrás do olécrano, en íntima relación co músculo flexor ulnar do carpo, ascendendo entre as dúas porcións de tal músculo. Vai pegada ao nervio cubital e irriga os músculos do cóbado, para finalmente anastomosarse coa arteria cubital colateral inferior e a arteria recorrente interósea.

## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Trojan F1

**Trojan** foi un fabricante de automóbiles de Fórmula Un do Reino Unido.

O fabricante de automóbiles Trojan Limitada foi fundada por Leslie Hounsfield en 1914 en Purley Way, Croydon, no sur de Londres producía coches e, sobre todo furgonetas de repartimento ata 1964.

Ao redor de 1960, a fábrica de Trojan foi vendida a Peter Agg que vendía scooters Lambretta no mercado británico. En 1962, adquiriu o dereito a fabricar o microcoche Heinkel e a liña de produción trasladouse de Dundalk, Irlanda a Croydon, Surrey. A produción continuou ata 1965, producindo preto de 6.000 coches. Tamén en 1962, Trojan adquiriu o negocio de autos deportivos Elva e empezou a facer o Mk IV Elva Courier.

Isto á súa vez levou á fabricación de coches de carreiras do equipo McLaren ata que a produción de vehículos, finalmente cesou na década de 1970. Trojan limitada segue existindo como unha compañía independente, aínda que a fábrica foi vendida na década de 1970.

Participou en oito grandes premios, entrando nun total de 8 coches. En 1974 David Purley gañou o Brighton Speed Trials pilotando un Trojan-Chevrolet T101. O McLaren M1 produciuno Peter Agg's Lambretta Trojan Group en Rye, Sussex. Construíron 200 McLaren durante dez anos.

## Resultados completos na Fórmula Un 
(Chave)

## Véxase tamén
### Outros artigos
*Trojan (automoción)

### Ligazóns externas
* Todos os resultados da Fórmula Un tomáronse de formula1.com.
* A historia completa pódese atopar en http://www.trojanmuseumtrust.org 
* F1 rexeita o artigo sobre o equipo
Arteria interósea común do antebrazo

A **arteria interósea común do antebrazo** é unha arteria do membro superior, derivada da arteria cubital á altura da tuberosidade radial. Mide aproximadamente un centímetro e discorre por detrás da membrana interósea que se sitúa entre radio e cúbito. Posúe dúas ramas terminais, unha anterior e unha posterior.

## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Arteria interósea recorrente

miniatura|250px|Arterias do antebrazo
A **arteria interósea recorrente** é unha arteria do membro superior, situada no antebrazo, que xorde da arteria interósea posterior. Discorre entre o epicóndilo lateral e o olécrano, por encima do músculo supinador longo, en estreita relación co músculo ancóneo. Anastomósase coa arteria colateral media.

## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Arteria dorsal carpal cubital

miniatura|250px|Arterias do antebrazo
A **arteria dorsal carpal cubital** é unha arteria do membro superior, derivada da arteria cubital que xorde por encima do óso pisiforme, xunto ao tendón do músculo flexor ulnar do carpo. Pasa pola superficie dorsal do carpo e finalmente anastomósase coa arteria dorsal carpal radial. Xusto na súa orixe, emite unha pequena póla que pasa pola superficie interna do quinto óso metacarpiano e abastece a superficie interna da parte dorsal do dedo maimiño

## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Arteria palmar carpal cubital

miniatura|250px|Arterias do antebrazo
A **arteria palmar carpal cubital** é unha arteria do membro superior derivada da arteria cubital que abastece o carpo, en íntima relación co tendón do músculo flexor común fondo. Anastomósase coa arteria palmar carpal radial. 
## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.